mk hbs_cyr mk mk mk be mk hbs_cyr mk mk mk hbs_cyr mk mk ru ru mk mk mk uk mk mk hbs_cyr ru ru ru fr zh mk mk hbs_cyr mk mk mk be mk hbs_cyr mk mk mk hbs_cyr mk mk ru ru mk mk mk uk mk mk hbs_cyr ru ru hbs_cyr hbs_cyr ru hbs_cyr mk mk hbs_cyr hbs_cyr mk mk mk mk mk mk de en sv hbs_cyr mk mk mk mk mk mk mk mk mk mk mk mk mk mk ru ru mk hbs_cyr fr zh mk mk be mk ru mk hbs_cyr mk mk mk ru hbs_cyr ru hbs_cyr ru mk mk en en en en
Регистарот на СЕММ и ЗНМ постои за препознавање на професионалните медиуми, а не за делење дозволи за движење – Здружение на новинари на Македонија
Соопштенија од советот на честа
Соопштенија од советот на честа
Регистарот на СЕММ и ЗНМ постои за препознавање на професионалните медиуми, а не за делење дозволи за движење
Регистарот на СЕММ и ЗНМ постои за препознавање на професионалните медиуми, а не за делење дозволи за движење
Датум март 22, 2020
Во пресрет на најавените мерки за ограничување на движењето на граѓаните во периодот од 21 до 06 часот, Владата на РСМ вечерва објави насоки за начинот на издавање на дозволи за работа на терен на новинарите и медиумските работници. Сметаме дека е важно во услови на криза институциите да најдат начин за новинарите и медиумските работници да бидат присутни на терен, со цел да ја информираат јавноста за тоа дали се почитуваат мерките кои се на сила, но и воопшто да известуваат за прашања од јавен интерес.
Според објавените насоки, дозволи ќе се издаваат на сите традиционални медиуми кои се регистрирани во Агенцијата за медиуми, а за онлајн медиумите само на оние кои се дел од Регистарот на професионални онлајн медиуми објавени на платформата www.promedia.mk
Во контекст на ова, укажуваме дека зачленувањето во Регистарот на професионални онлајн медиуми е на волонтерска основа и служи за да се промовираат и афирмираат медиумите кои ги почитуваат професионалните стандарди и критериумите за членство, како помош на граѓаните при изборот на медиумите за нивното информирање и на бизнис заедницата во пласирањето на нивните реклами. Целта на Регистарот е да се следи почитувањето на новинарските стандарди, да се поттикнува професионалноста и да се алармира на прекршувањата, но не може да служи за ограничувања во секојдневното извршување на работните задачи.
Оттука, сметаме дека ограничувањето според кое медиумите кои не се дел од овој Регистар не можат да добијат дозвола за движење со цел вршење задачи во услови на полициски час не е оправдано и бараме Владата да го преиспита ваквиот чекор.
Во исто време сите онлајн медиуми потребно е да бидат свесни за тежината на изречениот збор во вакви времиња и да сфатат дека одговорноста од евентуално непрофесионално известување е нивна, но последиците ќе ги трпат граѓаните. Затоа уште еднаш повикуваме на професионалност и внимателност во изнесувањето на информации поврзани со кризата.
ЗНМ и СЕММ остануваат отворени за соработка со сите јавни институции кои вложуваат напори за да се надмине кризата поврзана со коронавирусот, а во насока на креирање мерки со кои ќе се заштити здравјето на граѓаните, но со кои ќе се гарантира и слободата на изразување и правото на јавноста да биде информирана.
ЗНМ и СЕММ: Процесот на зачленување во Регистарот на професионални онлајн медиуми и понатаму е отворен
ЗНМ, ССНМ и СЕММ апелираат за помош за ТВ Вис
Можеби ќе Ве интересира
SafeJournalists: Надлежните органи да ги санкционираат одговорните за заканите кон новинари во Србија
ЗНМ ја поздравува одлуката на Елемент ПР за прекинување на договорот со град Скопје
SafeJournalists: Вербални и физички напади врз новинари на протест во Хрватска
Градски ѕид, блок 13 1000 Скопје
© 2020 Сите права задржани - ЗНМ Скопје. Развиено од SVNA Design
[miniorange_social_login shape="longbuttonwithtext" theme="default" space="4" width="240" height="40"]
Login with your site account